ΠΕΡΙΕΧΟΜΕΝΑ
ΑΝΑΚΟΙΝΩΣΕΙΣ
Ειδοποίηση
παρακατάθεσης
αποζημίωσης
ακινήτων και δικαστικών εξόδων, που έχουν
απαλλοτριωθεί με την υπ’  αρ. 1082704/5511/
0010/26.07.1996 (Δ’  945) κοινή απόφαση των
Υπουργών Οικονομικών και ΠΕΧΩΔΕ για τη διάνοιξη της Ε.Ο. Σταυρού - Ελευσίνας στο τμήμα αυ-
τής από Χ.Θ. 18+000 έως Χ.Θ. 19+000 (ΚΟΜΒΟΣ
ΑΓ. ΛΟΥΚΑ) στην περιοχή των Δήμων Ελευσίνας
και Ασπροπύργου του Νομού Αττικής.
Ειδοποίηση για παρακατάθεση οριστικής αποζημίωσης δικαιούχων, δικηγορικών αμοιβών και δι-
καστικών εξόδων δυνάμει της υπ’ αρ. 5078/2019
απόφασης του Εφετείου Αθηνών για τη συντέλεση της αναγκαστικής απαλλοτρίωσης δυνάμει της
υπ’ αρ. 6/2013 πράξης προσκύρωσης και αναλογισμού αποζημίωσης λόγω ρυμοτομίας ιδιοκτη-
σιών κείμενων στο Δήμο Μεταμόρφωσης παρά
της οδού Οδυσσέως στα Ο.Τ. 1,30,32.
ΑΝΑΚΟΙΝΩΣΕΙΣ
Αριθμ. 32351
(1)
Ειδοποίηση παρακατάθεσης αποζημίωσης
ακινήτων και δικαστικών εξόδων, που έχουν
απαλλοτριωθεί με την υπ’ αρ. 1082704/5511/
0010/26.07.1996 (Δ’ 945) κοινή απόφαση των
Υπουργών Οικονομικών και ΠΕΧΩΔΕ για τη διάνοιξη της Ε.Ο. Σταυρού - Ελευσίνας στο τμήμα αυ-
τής από Χ.Θ. 18+000 έως Χ.Θ. 19+000 (ΚΟΜΒΟΣ
ΑΓ. ΛΟΥΚΑ) στην περιοχή των Δήμων Ελευσίνας
και Ασπροπύργου του Νομού Αττικής .
Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΠΡΟΔΙΑΓΡΑΦΩΝ, ΜΗΤΡΩΩΝ ΚΑΙ
ΑΠΑΛΛΟΤΡΙΩΣΕΩΝ ΤΟΥ ΥΠΟΥΡΓΕΙΟΥ
ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Τα άρθρα 7 και 8 του ν. 2882/2001 «Κώδικας Αναγκαστικών Απαλλοτριώσεων Ακινήτων» (Α’ 17).
2. Τον ν. 3861/2010 “Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο «Πρόγραμμα Διαύγεια» και άλλες διατάξεις”
(Α’ 112).
3. Το άρθρο 3 του π.δ. 70/2015 (Α’ 114) περί της ανασύστασης του Υπουργείου Υποδομών, Μεταφορών και
Δικτύων, σε συνδυασμό με το άρθρο 4 του π.δ. 123/2016
(Α’ 208) περί της μετονομασίας του Υπουργείου Υποδομών, Μεταφορών και Δικτύων, σε Υπουργείο Υποδομών
και Μεταφορών.
4. Το π.δ. 123/2017 «Οργανισμός του Υπουργείου Υποδομών και Μεταφορών» (Α’ 151).
5. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και
Υφυπουργών» (Α’ 121).
6. Το π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123).
7. Το άρθρο 109 του ν. 4622/2019 «Επιτελικό Κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133).
8. Την υπ’ αρ. 49105/26.06.2018 απόφαση του Υπουργού Υποδομών και Μεταφορών, "Τοποθέτηση προϊστα-
μένης της Γενικής Διεύθυνσης Προδιαγραφών, Μητρώων
και Απαλλοτριώσεων του Υπουργείου Υποδομών και
Μεταφορών”.
9. Την υπ’ αρ. 1082704/5511/0010/26.07.1996 (Δ’ 945)
κοινή απόφαση των Υπουργών Οικονομικών και ΠΕΧΩΔΕ, με την οποία απαλλοτριώθηκαν τα ακίνητα που πε-
ριγράφονται στο θέμα.
10. Τον πίνακα παρακατάθεσης αποζημίωσης ακινήτων με ημερομηνία 07.02.2019, όπως έχει συνταχθεί σε
εκτέλεση της υπ’ αρ. 134/1998 απόφασης του Μονομελούς Πρωτοδικείου Αθηνών και υπ’ αρ. 01/2019 από-
φασης του Μονομελούς Πρωτοδικείου Αθηνών και του
εγκεκριμένου κτηματολογίου, ειδοποιούμε:
1. Τα πρόσωπα που έχουν ή αξιώνουν εμπράγματα
δικαιώματα στα ακίνητα που έχουν απαλλοτριωθεί με
την απόφαση που αναφέρεται στο θέμα ότι, η αποζημίωση τους, έχει κατατεθεί στο Ταμείο Παρακαταθηκών
και Δανείων Αθηνών με την έκδοση του γραμματίου παρακαταθήκης, (ν. 20482/2021) ποσού 50.711,88€ ευρώ.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Φεβρουαρίου 2021
ΤΕΥΧΟΣ  ΤΕΤΑΡΤΟ
Αρ. Φύλλου 78
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 78/24.02.2021
Η αποζημίωση έχει κατατεθεί υπέρ των φερομένων
ως ιδιοκτητών κατά τις ενδείξεις των σχετικών κτηματολογίων σε συνδυασμό με τις ενδείξεις της καθοριστικής
των αποζημιώσεων απόφασης και θα καταβληθεί στα
πρόσωπα που θα αναγνωριστούν δικαιούχοι με δικαστική απόφαση.
2. Τους δικηγόρους που παραστάθηκαν υπέρ των προσώπων που έχουν ή αξιώνουν εμπράγματα δικαιώματα
στα ακίνητα που έχουν απαλλοτριωθεί με την απόφαση
που αναφέρεται στο θέμα, ότι τα έξοδά τους έχουν κατατεθεί στο Ταμείο Παρακαταθηκών και Δανείων Αθη-
νών με την έκδοση του γραμματίου παρακαταθήκης
ν. 20480/2021 ποσού 300,00 €, υπέρ του δικηγορικού
συλλόγου Αθηνών.
Η ειδοποίηση αυτή να δημοσιευθεί στην Εφημερίδα
της Κυβερνήσεως.
Μαρούσι, 4 Φεβρουαρίου 2021
Η Προϊσταμένη της Γενικής Διεύθυνσης
ΔΗΜΗΤΡΑ ΔΑΓΛΑ
Ι
Αριθμ. 2934
(2)
Ειδοποίηση για παρακατάθεση οριστικής αποζημίωσης δικαιούχων, δικηγορικών αμοιβών και δι-
καστικών εξόδων δυνάμει της υπ’ αρ. 5078/2019
απόφασης του Εφετείου Αθηνών για τη συντέλεση της αναγκαστικής απαλλοτρίωσης δυνά-
μει της υπ’ αρ. 6/2013 πράξης προσκύρωσης και
αναλογισμού αποζημίωσης λόγω ρυμοτομίας ιδιοκτησιών κείμενων στο Δήμο Μεταμόρφωσης
παρά της οδού Οδυσσέως στα Ο.Τ. 1,30,32.
Ο ΔΗΜΑΡΧΟΣ ΜΕΤΑΜΟΡΦΩΣΗΣ
Έχοντας υπόψη:
1. Τα από 02-02-1939, 30-3-1970, 9-6-1973, 18-12-1985
και 24-9-2001 διατάγματα, με τα οποία κρίθηκαν τα ελάχιστα όρια επιφάνειας και διαστάσεων των οικοπέδων
της περιοχής, όπως και το από 30-3-1970 (Δ’ 75) διάταγμα
ρυμοτομίας.
2. Τα άρθρα 7 και 8  του ν. 2882/2001 (Α΄ 17) με τον
οποίο κυρώθηκε ο «Κώδικας Αναγκαστικών Απαλλοτριώσεων Ακινήτων» και τον ν. 2985/2002 «Προσαρμογή
των διατάξεων του Κώδικα Αναγκαστικών Απαλλοτριώσεων ακινήτων στο Σύνταγμα» (Α’ 18).
3. Την υπ’ αρ. 6/2013 πράξη προσκύρωσης και αναλογισμού αποζημίωσης, λόγω ρυμοτομίας ιδιοκτησιών
κείμενων στο Δήμο Μεταμόρφωσης Αττικής στα Ο.Τ.
1,30,32 της οδού Οδυσσέως.
4. Την υπ’ αρ. 91905/193496/294/15-01-2015 απόφαση
της Περιφερειάρχη Αττικής, με την οποία κυρώθηκε η
υπ’ αρ. 6/2013 πράξη προσκύρωσης και αναλογισμού
αποζημίωσης, λόγω ρυμοτομίας.
5. Την υπ’ αρ. 5078/2019 απόφαση του Εφετείου Αθηνών.
6. Το υπ’ αρ. 2024/28-01-2021 έγγραφο της Διεύθυνσης
Οικονομικών Υπηρεσιών του Δήμου Μεταμόρφωσης.
7. Το υπ’ αρ. 20434/12-01-2021 γραμμάτιο σύστασης
παρακαταθήκης χρηματικού ποσού 49.854,00 ευρώ στο
Ταμείο Παρακαταθηκών και Δανείων.
8. Το υπ’ αρ. 20433/12-01-2021 γραμμάτιο σύστασης
παρακαταθήκης χρηματικού ποσού 104.052,00 ευρώ
στο Ταμείο Παρακαταθηκών και Δανείων.
9. Το υπ’ αρ. 20432/12-01-2021 γραμμάτιο σύστασης
παρακαταθήκης για δικηγορικές αμοιβές και δικαστικά
έξοδα χρηματικού ποσού 2.382,46 ευρώ στο Ταμείο Παρακαταθηκών και Δανείων,
ειδοποιεί:
Όσους έχουν δικαιώματα κυριότητας ή άλλα εμπράγματα δικαιώματα στα ακίνητα που απαλλοτριώνονται
στα Ο.Τ. 1,30,32, αλλά και τους Δικηγόρους Αθηνών
που παραστάθηκαν υπέρ των προσώπων αυτών, ότι
με τα υπ’ αρ. 20434/12-01-2021, 20433/12-01-2021 και
20432/12-01-2021 γραμμάτια συστάσεως χρηματικής
παρακαταθήκης παρακατατέθηκαν στο Ταμείο Παρακαταθηκών και Δανείων τα χρηματικά ποσά των 49.854,00
ευρώ, 104.052,00 ευρώ και 2.382,46 ευρώ, αντιστοίχως,
το τελευταίο δε υπέρ του Δικηγορικού Συλλόγου Αθηνών
για τη συντέλεση της απαλλοτρίωσης.
Η αποζημίωση έχει κατατεθεί υπέρ των φερομένων
ως ιδιοκτητών κατά τις ενδείξεις της καθοριστικής των
αποζημιώσεων απόφασης και θα καταβληθεί στα πρόσωπα που θα αναγνωριστούν δικαιούχοι με δικαστική
απόφαση.
Η ειδοποίηση αυτή να δημοσιευθεί στην Εφημερίδα
της Κυβερνήσεως.
Μεταμόρφωση, 1 Φεβρουαρίου 2021
Ο Δήμαρχος
ΕΥΣΤΡΑΤΙΟΣ ΣΑΡΑΟΥΔΑΣ

[Source: 20210400078.pdf | Tokens: 6603]